lflage/wiki-talks huggingface dataset:
Categoria Discussió:Cases ocupades

message: Totes les cases ocupades han de portar la plantilla ? Entenc que el moviment okupa estigui a la plantilla, però no veig clar que cada una de les cases tingui prou relació amb els temes de la plantilla com per posar-l'hi (o si més no, per posar-la a totes).
Notifico .--Pere prlpz (disc.) 09:58, 1 set 2014 (CEST)
replies: text: Doncs sincerament, no ho sé. Algunes cases ocupades tenen/tenien més tendència anarquista que d'altres, i en molts casos rere aquests projectes hi ha diverses tendències. També és la primera vegada que afegeixo una plantilla de navegació d'aquestes, i no em queda clar com de compenetrada ha de ser la relació amb l'article. En el meu entendre, que un article tingui la plantilla d'Anarquisme no vol dir que el tema sigui anarquista i prou. En una enciclopèdia ideal hi hauria altres plantilles de navegació sobre altres temes relacionats. Però be, no tinc una opinió forta al respecte. El que facin o diguin els editor d'aquests articles em semblarà bé.--QuimGil (disc.) 10:07, 1 set 2014 (CEST)
replies: text: :Sobre manca d'opinions fortes i manca de costum de posar plantilles de navegació estem igual. Entenc que la gràcia és que als lectors dels articles fortament relacionats amb l'anarquisme els pot interessar llegir altres articles sobre anarquisme, però als menys relacionats els aportarà poc. El difícil és distingir uns articles dels altres, i amb les cases ocupades encara més.--Pere prlpz (disc.) 11:13, 1 set 2014 (CEST)
thread_title:  Plantilla Anarquisme
Discussió:Fèlix Vilarrúbias i Busquets

message: Algú sap d'on surt o on es pot trobar aquesta fotografia o qualsevol altra que iŀlustri aquesta biografia? Molt possiblement els materials es trobin en domini públic avui dia.--QuimGil (disc.) 14:27, 1 set 2014 (CEST)
thread_title:  Fotografia
Discussió:Maksim Kontsévitx

message: Hola,
En rus aquest nom es pronuncia agut i no pla, doncs em sembla que és millor escriure'l "Maxim", o fins i tot "Maksim", com Maksim Gorki, etc. --Amir E. Aharoni (disc.) 20:07, 1 set 2014 (CEST)
thread_title: Maxim
Discussió:Jove Orquestra Simfònica de Castelló

message: Hola, 
No hi ha res a l'article del periode entre 1995 i 2008. Durant aquest periode els directors de l'orquestra van ser: Vicent Navarro, Salvador Sebastiá i Jose Luis del Caño. Durant la trobada d'estiu de 2002 Sergio Alapont es va incorporar coma director asistent y despres coma director titular de la JOSC.
Cal nomenar la llista de musics que van ser membres d¡aquesta orquestra i que després han passat a ser musics importants, com Ferran Carceller Amorós o Daniel Gil.
Si voleu mes infromació puc anar penjant tot el referent als 10 primers anys de la JOSC on vaig començar amb 11 anyets tocant un contrabaix que hem venia gran i vaig acabar al 2005 per questions de temps
Salutacions
Pau 
replies: text: si trobes fonts fiables pots afegir-ho tu mateix. Per altra banda, com pots veure al principi de l'article, no compleix els criteris d'admissibilitat. Trobo més convenient posar referències al contingut que hi ha actualment que afegir més text sense referències. --Unapersona (Sóc tot orelles!) 11:12, 2 set 2014 (CEST)

message: *Viquipèdia:Esborrar_pàgines/Historial/2019/01#Jove Orquestra Simfònica de Castelló --Townie (discussió) 17:18, 27 gen 2019 (CET)
thread_title:  Proposta d'esborrat
Discussió:Ateneu Barcelonès

message: --Medol (disc.) 16:21, 2 set 2014 (CEST)

message: Aquí teniu docs amb CCBYSA via OTRS d'intervencions arqueològiques a l'ateneu http://cartaarqueologica.bcn.cat/104  i http://cartaarqueologica.bcn.cat/130 per si ho voleu afegir a l'article--Kippelboy (disc.) 11:07, 25 oct 2014 (CEST)
thread_title:  Intervencions arqueològiques
Discussió:Escut d'Arbeca

message: --Medol (disc.) 18:45, 2 set 2014 (CEST)

message: «Val a dir que la imatge de la dreta no es correspon amb l'escut oficial, i el qual és el del següent enllaç »
(Aquest comentari ha estat inserit a l'article per . L'he traslladat a la pàgina de discussió, on toca.--Kette~cawiki (disc.) 16:21, 22 ago 2016 (CEST)
thread_title:  Dubtes sobre l'escut
Discussió:Sant Pere de les Cases d'Alcanar

message: No acabo d'entendre si és parròquia o si és una església sufragània de la d'Alcanar. A Patmapa diuen les dues coses, i a la pàgina del bisbat [], molt breu, surt a la llista de parròquies però amb el mateix rector i telèfon que la d'Alcanar.--Pere prlpz (disc.) 11:08, 3 set 2014 (CEST)
thread_title:  Parròquia o sufragània
Discussió:Festa Major de Reus

message: --Medol (disc.) 16:12, 3 set 2014 (CEST)

message: A l'apartat "Barraques de Reus", l'última frase, "Es fan altres activitats com un concurs per realitzar el cartell de Barraques i sortides per a diferents pobles quan estan de festa major", està mal citada. L'enllaç que hi ha dirigeix a Reusdigital, però no a cap article concret sinó a la portada. Entre l'error de citació i que la frase no està ben formulada, per a qualsevol persona de fora de Reus resulta difícil d'entendre.
thread_title:  Error de citació
Discussió:Símbols de Monistrol de Calders

message: --Medol (disc.) 16:53, 3 set 2014 (CEST)

message: El nom de l'article és "Escut de Monistrol de Calders" però l'article tracta l'escut i la bandera. La bandera és un tipus d'emblema i l'escut un altre diferent. No entenc com sota aquest títol s'agrupen els dos tipus de símbols diferents. És com si hagués un article anomenat "Peres de Lleida" i a l'article parlessin de la pera conferencia i de la poma fuji. Hauria d'haver un article per l'escut i un altre per la bandera, que és el més lògic, o en tot cas canviar el títol de l'article a "Símbols de Monistrol de Calders". --Xavigivax - (Parla amb mi) 10:16, 22 març 2017 (CET)
thread_title:  Nom de l'article
Discussió:Brúixoles que busquen somriures perduts

message: Recordo que no hi ha consens en la fusió de llibres. A més, aquest és clarament admissible i amb contingut suficient.--KRLS , (disc.) 22:13, 3 set 2014 (CEST)
replies: text: Es podria haver discutit en lloc de revertir. En aquest cas, el company  ha executat una proposta de fusió de fa gairebé un any sense cap tipus d'oposició. La reversió em sembla una actuació injusta i desproporcionada. Pau Cabot · Discussió 22:16, 3 set 2014 (CEST)
replies: text: : argumento com he fet a l'article general. Aquest és un dels casos que esbiaixa l'article, aquest llibre no és el més conegut de l'autor, que manca, de tal forma que la biografia queda rara, amb algunes sí i d'altres no desenvolupades i justament no les que li van portar la fama. El llibre té prou entitat i cobertura com per merèixer un article independent. La fusió no estava discutida (cert que no hi havia oposició) i per tant un usuari que no hi està d'acord reverteix i obre la discussió, procediment habitual a la Viquipèdia--barcelona (disc.) 22:34, 3 set 2014 (CEST)
thread_title:  Llibre
Discussió:El camí del far

message: Sento no poder estar en totes les discussions on s'ha demanat fusió de llibres. No hi ha consens de fusió de llibres.--KRLS , (disc.) 22:15, 3 set 2014 (CEST)
replies: text: 1. L'afirmació no hi ha consens en la fusió de llibres s'hauria de demostrar. Jo diria que, que no hi hagi consens en un determinat cas o que determinats usuaris no vulguin que es fusioni cap llibre no vol dir que no hi hagi consens per a tots els llibres. No tots els llibres ni totes les propostes són iguals. Per això hi ha la proposta per discutir-los un per un. En aquest cas, la brevetat d'aquest article i sobretot, la de l'autor, justifica de sobres la fusió.

text: 2. La reversió sumària i sense discussió em sembla que no fa cap favor a l'enciclopèdia, a més de saltar-se la lògica de primer discutir. No tenc temps per discutir no és una excusa vàlida.

text: 3. Ara, a més, i com passa en d'altres casos de reversions post fusió, aquest article és redundant amb el que es diu a Miquel Rayó i Ferrer i per tant, seria un cas clar de redirecció. Pau Cabot · Discussió 07:20, 10 set 2014 (CEST)
replies: text: :Sobre el fons: Ara els dos articles són reduntants, perquè el poc que es diu aquí (sense referències) també és a l'article de l'autor (igualment sense referències). Si no s'esborra tot plegat dels dos articles, l'article del llibre es pot redirigir o esborrar.

text: :Sobre la forma:

text: :*Després de tres any proposat a la discussió (ara quatre) sense comentaris, no és una especulació agosarada pressuposar que hi havia consens.

text: :*Ningú pot estar a tot arreu, però donat que ara mateix només tenim 210 obres literàries per fusionar i que moltes hi porten uns quants anys, qualsevol que vulgui pot passar per totes. Amb mirar-ne un parell a la setmana n'hi hauria hagut prou.

text: :*Es pot debatre si revertir la fusió aquí ha estat el més indicat, tot i que a priori tampoc està gaire malament revertir amb comentari a la discussió una redirecció que s'ha fet sense comentari. Ara bé, el que no és admissible és esborrar de l'article destí l'ampliació feta a partir d'aquest.

text: :--Pere prlpz (disc.) 13:07, 1 des 2015 (CET)
replies: text: ::--Pere prlpz (disc.) 23:43, 28 des 2015 (CET)
thread_title:  Consens fusió llibres
Discussió:Escil·la i Caribdis

message: retiro plantilla perquè fusionar personatges i un lloc geogràfic em sembla poc adequat, no comparteixen ni àmbit de la realitat, ni un es deriva de l'altre, no tenen informació duplicada i tots són ampliables i referenciats--barcelona (disc.) 23:26, 3 set 2014 (CEST)
hi estic completament d'acord.
--Hostiquinnom (disc.) 19:15, 4 set 2014 (CEST)

message: Es conserva l'article desprès de la Proposta d'esborrament per manca de consens. --Beusson (disc.) 07:45, 21 set 2014 (CEST)
thread_title: Proposta d'esborrament
Discussió:Moviments socials LGBT

message: Seria bo seguir les recomanacions d'argumentar les fusions. Quin és l'argument de fusionar l'article sobre l'acrònim amb el moviment social? Aprofito per comentar que nombroses viquipèdies tenen dos articles per separats. A banda, hi ha precedents sobre articles sobre termes. --KRLS , (disc.) 23:45, 3 set 2014 (CEST)
replies: text: Aquest article no és sobre un nom, me sembla a mi. Si els dos articles són sobre dues coses diferents, cap problema. Però llegint els dos articles no queda clara la diferència. Pau Cabot · Discussió 09:23, 8 des 2014 (CET)
replies: text: : Una cosa és un col·lectiu i l'altre el moviment que el reivindica/defensa. És con si ajuntéssim cristianisme amb qualsevol moviment evangelitzador, crec que la fusió no hi té cabuda. Si no s'entén bé la diferència, cal millorar els articles, no fusionar-los--barcelona (disc.) 12:10, 8 des 2014 (CET)
replies: text: ::Paucabot. Si et llegeixes els articles en vertical, veuràs que són sobre dos termes dos temes diferents: un sobre l'acrònim (que com pots veure a LGBT dóna molt de si) i l'altre sobre el moviment LGBT. L'únic punt que tenen en comú és l'apartat LGBT#Història que serveix per donar una mica de context del moviment a l'acrònim (que es podria retirar o resumir encara més), però no suposa gaire en el conjunt de l'article. Segueixo pensant que no s'han de fusionar.--KRLS , (disc.) 12:16, 8 des 2014 (CET)
thread_title:  Fusió
Discussió:La Granota (Poblenou)

message: No té sentit. Hi ha una enciclopèdia que parla d'aquest indret i mereix un article propi.--KRLS , (disc.) 00:08, 4 set 2014 (CEST)
replies: text: Si el mereix, estaria bé que algú l'escrigués. :)

text: En qualsevol cas, no veig com aquesta informació (rellevant i amb referències, tot i ser escassa) pot millorar l'article Poblenou de manera que faci redundant aquest esborrany.--Pere prlpz (disc.) 00:59, 4 set 2014 (CEST)
replies: text: :I per cert, no hi ha cap enciclopèdia que parli del lloc. La referència de l'article, no gaire ben clara, deu ser d'un llibre publicat per l'editorial de l'Enciclopèdia.--Pere prlpz (disc.) 13:49, 5 set 2014 (CEST)
replies: text: :: Els possibles motius de la fusió podrien ser la seva brevetat i la seva manca admissibilitat (aquest llibre en parla de manera prou significativa?).

text: :: PS. No és una enciclopèdia però s'anomena així: . Pau Cabot · Discussió 09:31, 8 des 2014 (CET)
replies: text: :::Tan aviat com aquesta informació estigui a l'article del Poblenou (i el millori) estaré d'acord amb que aquest article és redundant i es pot redirigir. Mentrestant, no se m'ocorre la manera de posar-l'hi. Què diu el llibre no ho sé, però és probable que digui el mateix que l'article, que té la mida d'una entrada d'un llibre de tipus diccionari/enciclopèdia.--Pere prlpz (disc.) 11:09, 8 des 2014 (CET)
replies: text: :::: Apareix en la GEC i en llibres d'història de la ciutat, entenc que es suficient per garantir cobertura i no ser necessària la fusió.--Panotxa (disc.) 21:40, 27 abr 2016 (CEST)
thread_title:  Fusió
Discussió:Cerdanyola al dia

message: Si escau, crec que hauria de ser presentat a esborrar. El que no es pot fer és copiar el text a l'article Cerdanyola i després borrar-lo perquè no té referències.--KRLS , (disc.) 00:50, 4 set 2014 (CEST)
replies: text: Tens tota la raó en aquest cas.--Medol (disc.) 10:35, 4 set 2014 (CEST)
replies: text: : Hagi passat el que hagi passat, la fusió podria ser una bona solució si l'article té problemes d'admissibilitat. Pau Cabot · Discussió 09:20, 8 des 2014 (CET)
thread_title:  Fusió
Discussió:Estanislau Casas i Sanmartí

message: No té cap sentit la fusió a l'article de l'orfeó. Es posarà la bibliografia completa de tots els directors? L'article disposa de referències que demostren la seva admissibilitat i l'article és extens. Retiro fusió.--KRLS , (disc.) 00:56, 4 set 2014 (CEST)
thread_title:  Fusió
Discussió:Narcís Casas i Vila

message: En aquesta edició, un usuari anònim aportava que el seu segon cognom és Vilà, no Vila. L'edició s'ha revertit en no haver-se trobat absolutament cap referència que així ho demostri. De fet, surt a tot arreu com a "Casas Vila" (vegeu p.e. ,  o ). Si algú conexi algun lloc on estigui documentat com a Vilà seria convenient que així ho comentés i es podria reflectir a l'article.--Peprovira (disc.) 07:36, 4 set 2014 (CEST)
thread_title: El segon cognom pot ser Vilà?
Discussió:Comitè Central de Milícies Antifeixistes de Catalunya

message: Falta la pàgina del llibre de Garcia Oliver a la primera nota al peu. Sabeu quina és? -- Vilgra97
replies: text: tinc el llibre a casa i afegiré la dada la setmana vinent, quan torni de viatge.--QuimGil (disc.) 23:45, 4 set 2014 (CEST)
replies: text: : Perfecte! --Vilgra97 (disc.) 19:51, 16 set 2014 (CEST)Vilgra97
replies: text: :: perdó, se m'havia passat. Pàgina 193. Si tens més preguntes sobre aquesta petita joia no et tallis.--QuimGil (disc.) 23:39, 18 set 2014 (CEST)
replies: text: ::: Tindries l'editorial? (Més que res que ho necessito pel Treball de Recerca, que vull ser el més precís possible --Vilgra97 (disc.)
thread_title:  Número de pàgina
Discussió:Consorci de la Costa Brava

message: Ho he consultat amb en Kippelboy i ambdós estem d'acord que el consorci disposa de suficients fonts acreditades per merèixer un article propi i independent. La mida dels articles és adequada.--KRLS , (disc.) 15:45, 4 set 2014 (CEST)
replies: text: En aquest cas, d'acord amb les opinions expressades, després d'incloure referències retiro la plantilla de fusió.--Medol (disc.) 15:58, 4 set 2014 (CEST)
thread_title:  Fusió
Discussió:Ansinyà

message: Segons  s'escriu amb c i no amb s. La forma occitana és Ancinhan i la catalana Ancinyà (tot i que a [l'Adasig] escriuen Ansinyà, però suposo que és un error). Si no hi ha alguna referència en sentit contrari, proposo fer el reanomenament a la forma amb c.--Pere prlpz (disc.) 23:59, 4 set 2014 (CEST)
replies: text: Please look at the article on the WP:FR, there is a reference : Ansinyà is the traditional north catalan spelling, not the modern one, and it should be kept, IMO. This is by the way, a problem on on WP:CA, where for some reason the modern spelling has been chosen for many towns of Catalunya nord, while the traditional spellings are still used today. Culex (disc.) 06:31, 5 set 2014 (CEST)
replies: text: :Resumeixo:

text: :*Ansinyà/Ansinhan:

text: :**A la viquipèdia en occità fan servir :oc:Ansinhan.

text: :**La font en català que cita la Viquipèdia en francès és de fa 22 anys.

text: :**El Nomenclàtor toponímic de la Catalunya del Nord també diu Ansinyà/Ansinhan.

text: :*Ancinyà/Ancinhan:

text: :**Als mapes de l'ICC fan servir "Ancinhan".

text: :**L'Enciclopèdia Catalana fa servir Ancinyà () amb una vacil·lació a l'article de l'Adasig.

text: :A més, segons la viqui en francès la rel etimològica és un nom romà "Ancinus" o "Ansinus".

text: :En vista de tot plegat:

text: :*Ambdues formes tenen referències (i motius) i s'haurien d'esmentar a l'article.

text: :*Tot i el pes de l'Enciclopèdia, el Nomenclàtor toponímic de la Catalunya del Nord em fa pensar que no hi ha un motiu prou poderós per reanomenar l'article.--Pere prlpz (disc.) 11:37, 5 set 2014 (CEST)
replies: text: ::Lluís Basseda explains in Toponymie historique de Catalunya Nord that problem : we have the traditional spellings used in Catalunya nord, and the modern ones which appeared when catalan spelling was normalized. Both are correct, but Basseda, who always gives the 2 spellings in his book, recommends keeping the traditional ones which were the ones used by the local population. Moreover, the modern spelling can make disappear the original diftong, as for example in Morellàs (modern spelling) vs. Maurellàs (trad. spelling). Culex (disc.) 12:52, 5 set 2014 (CEST)
replies: text: ::: Esmentades les dues formes amb la seva referència.--Pere prlpz (disc.) 11:54, 6 nov 2015 (CET)
thread_title:  Ansinyà/Ancinyà
Discussió:Afroamericans de les Illes Caiman

message: Aquest article forma part del Viquiprojecte:Àfrica.--Pitxiquin (disc.) 02:44, 8 set 2014 (CEST)

message: De veritat en català «afroamericà» vol dir negre o mulat nascut a qualsevol lloc del continent americà? Afroamericà no fa referència als EUA? Hi ha cap font, catalana, que digui que dels habitants de les illes Caiman que tenen avantpassats africans en català se'n diu afroamericans? --77.75.179.1 (discussió) 18:04, 17 juny 2022 (CEST)
thread_title:  Afroamericans???
Discussió:Caseta del Salvans

message: Al llibre El Berguedà. Inventari del Patrimoni Arquitectònic de Catalunya apareix Caseta de Salvans sense article. En canvi a Patmapa hi posa l'article: Caseta del Salvans.
Crec que té més autoritat el llibre citat.
--Quimpuig12 (disc.) 21:59, 8 set 2014 (CEST)
thread_title:  Nom amb article o no?
Discussió:Pont de l'Øresund

message: L'article diu que hi passen línies de ferrocarril. Aleshores, el pont ha d'estar a la categoria de ponts de ferrocarril (i si no és cert que hi passin trens, aleshores s'ha de corregir l'article).
Notifico .--Pere prlpz (disc.) 10:13, 9 set 2014 (CEST)
replies: text: Recupero la categoria.--Pere prlpz (disc.) 17:02, 10 set 2014 (CEST)
replies: text: :A veure, hi passen carreteres i ferrocarrils, per tant crec que hauria de ser a categoria "ponts" (més genèrica), o també a "ponts amb carreteres" (que no existeix) o alguna forma semblant que especifiqui trànsit de vehicles de motor particulars.Perique des Palottes (disc.) 13:55, 12 set 2014 (CEST)
replies: text: ::D'acord. Pots crear :categoria:ponts de carretera i posar-l'hi també, però d'on no s'ha de treure és de la categoria de ponts ferroviaris a menys que sigui per portar-lo a una :categoria:ponts mixtos de carretera i ferrocarril que ens sigui subcategoria (si trobes cinc articles per posar-hi).--Pere prlpz (disc.) 14:31, 12 set 2014 (CEST)
thread_title:  Pont de ferrocarril
Discussió:Josep Sunyer i Raurell

message: Entre les obres, s'esmenta el "retaule major del santuari de Font-romeu (1704-1707), de Bula d'Amunt", però el santuari de Font-romeu és a la Cerdanya i Bula d'Amunt és al Rosselló, de manera que o hi ha un error de nom o s'han confós dues obres diferents.
Notifico , que crec que és qui ho va escriure.--Pere prlpz (disc.) 00:25, 10 set 2014 (CEST)
replies: text: Són dues obres diferents. Arreglat.--Lohen11 (disc.) 09:21, 10 set 2014 (CEST)
thread_title:  Santuari de [[Font-romeu]] de [[Bula d'Amunt]]
Discussió:Muralles romanes de Tarragona

message: Considero que el nom s'hauria de canviar a Muralles de Tarragona, per tal de poder incloure la història medieval de les muralles. Com ho veieu?--Medol (disc.) 18:49, 10 set 2014 (CEST)
replies: text: El títol ha de lligar amb el contingut. A partir d'aquí, diria que tu mateix. Si el tema de la muralla romana i la medieval (i la moderna, si s'escau) creus que el pots explicar millor amb un article que amb dos, endavant amb l'ampliació de contingut i el canvi de nom.

text: Això sí, si tot va a un sol article, jo faria les redireccions muralla medieval de Tarragona i muralleta (Tarragona) cap a les seccions que toqui.--Pere prlpz (disc.) 19:34, 10 set 2014 (CEST)

message: S'ha presentat un pla director de les muralles  per si algú s'hi anima a ampliar article.--Kippelboy (disc.) 17:10, 2 juny 2016 (CEST)
thread_title:  Pla Director
Discussió:Diada Nacional de Catalunya de 2014

message: Acabo de crear l'article Via Catalana 2014, que redirigeix a aquest. No sé si per coherència amb l'any passat (Diada Nacional de Catalunya de 2013 redirigeix a Via catalana) hauria de ser al revés. 
¿Vais a crear un nuevo artículo cada año por la diada? ... 
replies: text: Les Diades segueixen les mateixes regles d'admissibilitat que qualsevol altre tema. Donat el ressò de els darreres Diades, per descomptat que cadascuna es mereix tenir un article.

text: L'any que ve, però, potser no en tindrà pas. ;)--Arnaugir (discussió) 13:39, 12 set 2014 (CEST)

message: L'article actual és confús (i la major part de l'article no tracta pas els esdeveniments de 2014, però els antecedents, un copiar empastar d'articles que ja existeixen i que no hem de repetir. Calen moltes millores, i al meu parer, cal sintetitzar la informació que es troba als articles principals sobre 2012 i 2013.
També el títol és confús: hi ha la diada i les diferents manifestacions, de les quals la V baixa és la principal.  Hauriem de trobar un títol més unívoc (o fer dos articles).--Flamenc (disc.) 16:29, 15 set 2014 (CEST)
replies: text: El contingut clarament és millorable però jo estic a favor de mantenir el títol i de mencionar tots els actes que es van fer aquell dia. Si llavors l'article de la manifestació creixés molt si que es podria fer un article separat. Salut! --Jey (disc.) 17:24, 16 set 2014 (CEST)
thread_title:  Confusió
Discussió:Patufet

message: En relació a la polèmica sobre quins homes i dones són els que no han de trepitjar el Patufet, veig que Catalunya està dividida. A mi, la veritat, me'l van explicar en les meves tendres infanteses amb la versió "homes i dones del cap dret", però admeto que sona més versemblant "homes i dones del carrer". En fi, com que no trobo fonts indiscutibles en una o altra tesi, deixo la que em sembla més popular, però adverteixo del conflicte amb una nota. Si algú té fonts fiables, que desencalli... Sinó, cadascú que expliqui la que li agradi més a la canalla, però expliquem aquest meravellós conte! --El noi de la garriga (disc.) 18:31, 12 set 2014 (CEST)
replies: text: Jo també l'he sentit cantar "del cap dret" de tota la vida. Quin problema té aquesta frase? Són homes i dones que caminen amb el capo dret i sense mirar al terra, on hi ha el pobre Patufet carregant el cèntim.--QuimGil (disc.) 18:10, 19 set 2014 (CEST)
thread_title:  Del cap dret o del carrer
Discussió:Fossar Nou de Tortosa

message: L'article diu que el Fossar Vell encara és obert, però jo no vaig aconseguir trobar-lo als mapes on se suposa que havia de ser, i sospito que és perquè ja no existeix. Caldria confirmar-ho i corregir l'article, si s'escau.--Pere prlpz (disc.) 00:25, 14 set 2014 (CEST)
thread_title:  Fossar Vell obert?
Discussió:Primera divisió espanyola de futbol 2014-2015

message: A la secció "equips per Comunitat Autònoma" apareix al mapa d'Espanya amb els clubs de la primera divisió però el mapa està desactualitzat, no correspon a la temporada 2014/2015.-- Fobos | ¿cosa que dir-me? 19:50, 14 set 2014 (CEST)
replies: text: --Carles (enraonem) 22:18, 14 set 2014 (CEST)
thread_title: Error al mapa